วันแรกตอนกลางคืนมีอาการปวดหัวไหล่ขวาจากการที่ร้านนวดยืดเส้นให้ ปกติไม่เคยมีอาการปวดไหล่นะคะ จนมาถึงวันนี้ก็ 4 วันแล้วค่ะคืนแรกมีอาการปวด แต่คิดว่าคงเป็นการระบมทั่วไป แต่มันปวดมากขึ้นทุกวันจนทนไม่ไหวค่ะวันที่ 3 มีกินยานอร์จีสิคไป แต่มันช่วยให้ดีขึ้นชั่วคราวค่ะ เมื่อเย็นวานเลยไปหาที่คลินิก ให้ฉีดยาแก้ปวด กับยากินเช้าเย็นมา พอฉีดยาและกินยาก็ดีขึ้นนะคะ แต่วันนี้ช่วงกลางวันที่ไม่ได้กินยาอาการมันก็กลับมาค่ะ แค่ขยับนิดเดียวก็เจ็บแล้วค่ะ ควรไปรพ.เพื่อเอ็กซเรย์หรือรอดูอาการอีกสัก 2-3 วันดีคะ ระบุว่าเส้นเอ็นฟกช้ำ ไหล่บิดค่ะขอบมากค่ะ
สวัสดีค่ะ อาการปวดหัวไหล่ขวา ปวดระบม ยกไม่ขึ้นดังกล่าวมานั้น อาจจะเกิดจาก ปวดจากกล้ามเนื้อหรือเส้นเอ็นอักเสบจากการใช้งาน ปวดจากการถูกกระแทกหรือมีอุบัติเหตุนำมาก่อน หรือปวดจากกระดูกคอกดทับเส้นประสาท ปวดจากกระดูกหัวไหล่หักหรือหลุดจากเบ้าซึ่งถ้าปวดระบมมากขึ้นเรื่อยๆ พักการใช้งานหรือกินยาแก้ปวดแล้วไม่ดีขึ้นเลยนั้น ควรกลับไปพบแพทย์เพื่อตรวจซ้ำอีกครั้ง ถ้าเป็นเรื่องเส้นเอ็นหรือกล้ามเนื้อฟกช้ำเฉยๆนั้น มักใช้เวลาฟื้นตัวประมาณ 1-2 สัปดาห์ ถ้าไม่มีปัจจัยไปกระตุ้นอีก ในเบื้องต้นประคบเย็นลดบวม กินยาแก้ปวดเพื่อบรรเทาอาการ งดยกของหนัก